stanford-oval/wikipedia huggingface dataset:
เจ้าชายเฮนรี (พระราชโอรสพระเจ้าเอ็ดเวิร์ดที่ 1)

| เจ้าชายเฮนรีแห่งอังกฤษ |
| --- | --- |
พระรูปเจ้าชายเฮนรีในพงศาวลีกษัตริย์อังกฤษ
ประสูติ: 6 พฤษภาคม ค.ศ. 1268(1268-05-06) ปราสาทวินด์เซอร์ บาร์กเชอร์ ราชอาณาจักรอังกฤษ
สิ้นพระชนม์: 14 ตุลาคม ค.ศ. 1274(1274-10-14) (6 ปี) กิลด์ฟอร์ด ราชอาณาจักรอังกฤษ
ฝังพระศพ: 20 ตุลาคม ค.ศ. 1274 เวสต์มินสเตอร์แอบบีย์
ราชวงศ์: แพลนแทเจอนิต
พระบิดา: พระเจ้าเอ็ดเวิร์ดที่ 1 แห่งอังกฤษ
พระมารดา: เลโอนอร์แห่งกัสติยา
เจ้าชายเฮนรีแห่งอังกฤษ (6 พฤษภาคม ค.ศ. 1268 – 14 ตุลาคม ค.ศ. 1274) เป็นพระราชบุตรลำดับที่ห้า และเป็นพระราชโอรสลำดับที่สองของพระเจ้าเอ็ดเวิร์ดที่ 1 แห่งอังกฤษ ประสูติแต่เลโอนอร์แห่งกัสติยา พระอัครมเหสีพระองค์แรก
ประสูติ

เจ้าชายเฮนรีประสูติภายในพระราชวังวินด์เซอร์ตั้งแต่ในรัชกาลพระเจ้าเฮนรีที่ 3 แห่งอังกฤษ ซึ่งเป็นพระอัยกา ก่อนหน้านี้เจ้าชายจอห์น ซึ่งเป็นพระเชษฐา ซึ่งอยู่ในการดูแลของริชาร์ด เอิร์ลแห่งคอร์นวอลล์สิ้นพระชนม์ไปแล้ว ทำให้เจ้าชายเฮนรีเป็นพระราชโอรสเพียงพระองค์เดียวของพระเจ้าเอ็ดเวิร์ดที่ 1 แห่งอังกฤษ ที่ยังมีพระชนม์ชีพอยู่ และอยู่ในลำดับที่สองของการสืบราชสันตติวงศ์อังกฤษ หลังพระเจ้าเฮนรีที่ 3 พระอัยกา เสด็จสวรรคต พระเจ้าเอ็ดเวิร์ดที่ 1 ซึ่งเป็นพระชนกเสวยราชสมบัติสืบมา ทำให้เจ้าชายเฮนรีเป็นทายาทผู้มีสิทธิโดยตรงใน ค.ศ. 1273 นั้นเอง พร้อมกับทรงวางตัวให้หมั้นหมายกับฆัวนาที่ 1 แห่งนาวาร์
สิ้นพระชนม์

เจ้าชายเฮนรีได้รับการอุปถัมภ์อำรุงจากอะลิอูโนแห่งพรอว็องส์ซึ่งเป็นอัยยิกาฝ่ายพระชนก มาตั้งแต่ยังทรงพระเยาว์ตลอดระยะเวลาสี่ปีที่พระชนกชนนีทรงเข้าร่วมสงครามครูเสด พระองค์ทรงคุ้นเคยกับพระอัยยิกามากกว่าพระชนกชนนีเสียอีก พระอัยยิกาคอยถวายพยาบาลและปลอบประโลมเจ้าชายเฮนรีที่มักประชวรกระเสาะกระแสะ กระทั่งที่สุดเจ้าชายเฮนรีสิ้นพระชนม์ลงด้วยสาเหตุธรรมชาติที่กิลด์ฟอร์ดใน ค.ศ. 1274 โดยไม่มีพระชนกชนนีเสด็จมาดูใจเป็นครั้งสุดท้าย และกว่าที่ทรงรู้ข่าวการประชวร เจ้าชายเฮนรีก็สิ้นพระชนม์ไปแล้ว พระศพของเจ้าชายเฮนรีถูกฝังภายในเวสต์มินสเตอร์แอบบีย์
อำเภอบุณฑริก

| อำเภอบุณฑริก |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Buntharik
คำขวัญ: บุณฑริกบัวขาว ชาวราษฎร์ใฝ่ธรรม งามล้ำน้ำตก ป่ารกเขาชัน เขตกั้นแดนลาว หน้าหนาวปูขน ชลโดมไหลเวียน ภาพเขียนห้าพันปี
แผนที่จังหวัดอุบลราชธานี เน้นอำเภอบุณฑริก
พิกัด: 14°45′24″N 105°24′41″E﻿ / ﻿14.75667°N 105.41139°E﻿ / 14.75667; 105.41139
ประเทศ:  ไทย
จังหวัด: อุบลราชธานี
พื้นที่
 • ทั้งหมด: 1,402.0 ตร.กม. (541.3 ตร.ไมล์)
ประชากร (2564)
 • ทั้งหมด: 95,544 คน
 • ความหนาแน่น: 68.15 คน/ตร.กม. (176.5 คน/ตร.ไมล์)
รหัสไปรษณีย์ : 34230
รหัสภูมิศาสตร์: 3410
ที่ตั้งที่ว่าการ: ที่ว่าการอำเภอบุณฑริก หมู่ที่ 1 ตำบลโพนงาม อำเภอบุณฑริก จังหวัดอุบลราชธานี 34230
 ส่วนหนึ่งของสารานุกรมประเทศไทย
บุณฑริก [บุน-ทะ-ริก] เป็นอำเภอหนึ่งของจังหวัดอุบลราชธานี ประชากรส่วนมากทำอาชีพเกษตรกรรม
ที่ตั้งและอาณาเขต

อำเภอบุณฑริกตั้งอยู่ทางทิศตะวันออกเฉียงใต้ของจังหวัดอุบลราชธานี ห่างจากตัวจังหวัด 92 กิโลเมตร และห่างจากกรุงเทพมหานคร 620 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอพิบูลมังสาหารและอำเภอสิรินธร
ทิศตะวันออก ติดต่อกับแขวงจำปาศักดิ์ (ประเทศลาว)
ทิศใต้ ติดต่อกับแขวงจำปาศักดิ์ (ประเทศลาว)
ทิศตะวันตก ติดต่อกับอำเภอนาจะหลวยและอำเภอเดชอุดม
ประวัติ

อำเภอบุณฑริกก่อนยกฐานะเป็นกิ่งอำเภอ เป็นชุมชนเล็ก ๆ เรียกว่า เมืองบัว
เมื่อปี พ.ศ. 2390 พระบาทสมเด็จพระนั่งเกล้าเจ้าอยู่หัวทรงโปรดเกล้าให้ยกบ้าน "ดงกระชุ" (บ้านไร่) ขึ้นเป็น "เมืองบัว" ขึ้นตรงต่อนครจำปาศักดิ์  โดยมีพระอภัยธิเบศร์วิเศษสงครามเป็นเจ้าเมืองปกครอง เมื่อพระอภัยถึงแก่อนิจกรรม ได้แต่งตั้งให้นายใสเป็นเจ้าเมือง ได้เลื่อนบรรดาศักดิ์เป็น "หลวงบุณฑริกเขตตานุรักษ์" ราวปี พ.ศ. 2402
ต่อมารัชกาลพระบาทสมเด็จพระจุลจอมเกล้าเจ้าอยู่หัว ระหว่างปี พ.ศ. 2443-2445 มีการปรับปรุงการปกครองส่วนภูมิภาคครั้งใหญ่ เมืองบัวยังคงขึ้นกับนครจำปาศักดิ์ มณฑลอุบลราชธานี เช่นเดิม ในปี พ.ศ. 2446 ไทยเสียดินแดนจำปาศักดิ์ให้กับฝรั่งเศส จึงได้โอนเมืองบัว มาขึ้นกับอำเภอเดชอุดม จังหวัดขุขันธ์  จนถึงปี พ.ศ. 2452 ได้เปลี่ยนชื่อเป็นอำเภอบัวบุณฑริก
28 กรกฎาคม รศ.131 (พ.ศ. 2455) ราชกิจจานุเบกษา แจ้งความกระทรวงมหาดไทย เรื่อง เลิกและยุบอำเภอต่างๆ ในมณฑลอุบลลงเป็นกิ่งอำเภอ เก็บถาวร 2012-06-14 ที่ เวย์แบ็กแมชชีน โดยมีการยุบอำเภอบัวบุณฑริก ลงเป็นกิ่งอำเภอไปขึ้นกับอำเภอเดชอุดม จังหวัดขุขันธ์ เรียกว่า “กิ่งบัวบุณฑริก”
วันที่ 29 เมษายน 2460 ราชกิจจานุเบกษา ประกาศเรื่องเปลี่ยนชื่ออำเภอ เก็บถาวร 2011-11-07 ที่ เวย์แบ็กแมชชีน  โดยประกาศเปลี่ยนชื่อ กิ่งบัวบุณฑริก  จังหวัดขุขันธ์  เป็น “กิ่งโพนงาม”
23 ธันวาคม 2471 กระทรวงมหาดไทย มีประกาศโอนกิ่งอำเภอโพนงามไปขึ้นจังหวัดอุบลราชธานี โดยประกาศให้ท้องที่อำเภอเดชอุดมและกิ่งอำเภอโพนงาม จังหวัดขุขันธ์  ซึ่งมีระยะทางห่างไกลจากจากที่ตั้งบัญชาการจังหวัด เป็นการลำบากและเดือดร้อนแก่ผู้มีกิจธุระซึ่งต้องไปมายังที่ตั้งบัญชาการจังหวัดขุขันธ์  แต่อยู่ใกล้ไปทางจังหวัดอุบลราชธานี  ไม่สะดวกแก่การปกครอง  จึงทรงพระกรุณาโปรดเกล้าฯ ให้โอนการปกครองอำเภอเดชอุดมและกิ่งอำเภอโพนงาม จากจังหวัดขุขันธ์ ไปขึ้นกับจังหวัดอุบลราชธานี
จากนั้นในท้องที่กิ่งอำเภอบุณฑริก มีชุมชุมชนและการค้าหนาแน่น และมีสภาพเจริญขึ้นกว่าเดิมมาก เพื่อประโยชน์ในการปกครองและอำนวยความสะดวกให้แก่ราษฎรและส่งเสริมท้องที่ให้เจริญยิ่งขึ้น จนกระทั่งในวันที่ 22 กรกฎาคม 2501 ได้มีพระราชกฤษฎีกาตั้งกิ่งอำเภอบุณฑริก อำเภอเดชอุดม จังหวัดอุบลราชธานี ขึ้นเป็น “อำเภอบุณฑริก”  ตั้งแต่นั้นเป็นต้นมา
การแบ่งเขตการปกครอง > การปกครองส่วนภูมิภาค

อำเภอบุณฑริกแบ่งพื้นที่การปกครองออกเป็น 8 ตำบล 127 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | โพนงาม |  |  | (Phon Ngam) |  |  | 14 หมู่บ้าน |  |  |  | 5. | หนองสะโน |  |  | (Nong Sano) |  |  | 23 หมู่บ้าน |  |
| 2. | ห้วยข่า |  |  | (Huai Kha) |  |  | 23 หมู่บ้าน |  |  |  | 6. | โนนค้อ |  |  | (Non Kho) |  |  | 11 หมู่บ้าน |  |
| 3. | คอแลน |  |  | (Kho Laen) |  |  | 18 หมู่บ้าน |  |  |  | 7. | บัวงาม |  |  | (Bua Ngam) |  |  | 15 หมู่บ้าน |  |
| 4. | นาโพธิ์ |  |  | (Na Pho) |  |  | 11 หมู่บ้าน |  |  |  | 8. | บ้านแมด |  |  | (Ban Maet) |  |  | 12 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอบุณฑริกประกอบด้วยองค์กรปกครองส่วนท้องถิ่น 9 แห่ง ได้แก่
เทศบาลตำบลบุณฑริก ครอบคลุมพื้นที่บางส่วนของตำบลโพนงามและบางส่วนของตำบลบัวงาม
เทศบาลตำบลคอแลน ครอบคลุมพื้นที่ตำบลคอแลนทั้งตำบล
เทศบาลตำบลนาโพธิ์ ครอบคลุมพื้นที่ตำบลนาโพธิ์ทั้งตำบล
องค์การบริหารส่วนตำบลโพนงาม ครอบคลุมพื้นที่ตำบลโพนงาม (เฉพาะนอกเขตเทศบาลตำบลบุณฑริก)
องค์การบริหารส่วนตำบลห้วยข่า ครอบคลุมพื้นที่ตำบลห้วยข่าทั้งตำบล
องค์การบริหารส่วนตำบลหนองสะโน ครอบคลุมพื้นที่ตำบลหนองสะโนทั้งตำบล
องค์การบริหารส่วนตำบลโนนค้อ ครอบคลุมพื้นที่ตำบลโนนค้อทั้งตำบล
องค์การบริหารส่วนตำบลบัวงาม ครอบคลุมพื้นที่ตำบลบัวงาม (เฉพาะนอกเขตเทศบาลตำบลบุณฑริก)
องค์การบริหารส่วนตำบลบ้านแมด ครอบคลุมพื้นที่ตำบลบ้านแมดทั้งตำบล
บุคคลที่มีชื่อเสียง

ดอกอ้อ ทุ่งทอง นักร้องหมอลำ
ก้านตอง ทุ่งเงิน นักร้องหมอลำ
เทศน์แจง

แจง แปลว่า ขยายความ กระจายความ ใช้เรียกการเทศน์สังคายนาหรือเทศน์สอบทานพระธรรมวินัยว่า เทศน์แจง
เทศน์แจง คือการเทศน์เรื่องการทำสังคายนาครั้งแรกในพระพุทธศาสนา เนื้อหาของการเทศน์แจงคือขยายความข้อธรรมและข้อวินัยในพระธรรมปิฎกโดยย่อพอให้เป็นกริยาบุญ นิยมเทศน์ในงานศพของผู้ใหญ่ โดยถือว่าการเทศน์แจงเป็นบุญใหญ่ เป็นการรักษาพระธรรมวินัยไว้ เป็นการเลียนแบบการทำสังคายนาครั้งแรก ซึ่งมีผลทำให้รักษาพระพุทธศาสนาไว้ได้ตราบเท่าทุกวันนี้
เทศน์แจงนิยมเทศน์ 3 ธรรมาสน์ คือใช้พระ 3 รูปเทศน์ถามตอบกัน และมีพระอันดับแจง หรือพระแจงอีกส่วนหนึ่ง จำนวนอาจถึง 500 รูปก็ได้ ถ้ามีพระนั่งแจง 500 รูป เรียกกันว่า แจง 500 ในปัจจุบันแจง 500 มีทำกันน้อยแล้ว ด้วยว่าผู้ทำได้จะต้องมีศรัทธาและกำลังมากเป็นพิเศษ
เชอรีฟ ยูนูซ

เชอรีฟ ยูนูซ (เกิด 22 พฤษภาคม ค.ศ. 1995) เป็นนักวอลเลย์บอลโอลิมปิก ชาวกาตาร์
แหล่งข้อมูลอื่น

เชอรีฟ ยูนูซ at Sports-Reference.com
เชอรี่

เชอรี่ หรือ เชอรี สามารถหมายถึง
หอยเชอรี่ ศัตรูพืชชนิดหนึ่ง
เชอร์รี่ (cherry) ไม้ยืนต้นและผลไม้
เฌอรี่ (Chery) ยี่ห้อรถยนต์ เดิมมีข่าวในชื่อเชอรี่
เชอรี่ ส.วานิช นักมวยไทย
เชอรี่ แอน ภาพยนตร์ไทย
เข็มอัปสร สิริสุขะ (เชอรี่) นักแสดงหญิง
ชาวดี เชอร์ม็อค (เชอรี่) นักแสดงหญิง
ดูเพิ่ม

เชอร์รี่ (แก้ความกำกวม)
เทระไบต์

เทระไบต์ (Terabyte) หรือ เทราไบต์ ใช้ตัวย่อว่า TB เป็นหน่วยวัดขนาดของข้อมูลในคอมพิวเตอร์ เช่น ใช้เป็นหน่วยวัดความจุของหน่วยความจำหรือฮาร์ดดิสก์
เทระไบต์ มีขนาดอ้างอิงคร่าวๆ คือ
1 TB = 1,000,000,000,000 ไบต์ (หนึ่งล้านล้านไบต์) ใช้ในหน่วยความจำของคอมพิวเตอร์ และในวิศวกรรมสื่อสาร
หรือเทียบเท่าได้กับ 1,024 GiB = 1 TiB
เจมส์ แอลการ์

เจมส์ แอลการ์ (11 มิถุนายน ค.ศ. 1912 – 26 กุมภาพันธ์ ค.ศ. 1998) เป็นผู้กำกับภาพยนตร์ ผุ้กำกับชาวอเมริกัน เริ่มทำงานตั้งแต่ปี ค.ศ. 1934 - ค.ศ. 1977
ผลงานที่ได้รับการคัดเลือก

Fantasia (1940 – ผู้กำกับ)
Victory Through Air Power (1943 – ผู้กำกับ)
Seal Island (1948 – ผู้กำกับ)
The Adventures of Ichabod and Mr. Toad (1949 – ผู้กำกับ)
In Beaver Valley (1950 – ผู้กำกับ)
Nature's Half Acre (1951 – ผู้กำกับ)
The Olympic Elk (1952 – ผู้กำกับ และ นักเขียน)
Bear Country (1953 – ผู้กำกับ และ นักเขียน)
Prowlers of the Everglades (1953 – ผู้กำกับ และ นักเขียน)
The Living Desert (1953 – ผู้กำกับ และ นักเขียน)
The Vanishing Prairie (1954 – ผู้กำกับ และ นักเขียน)
The African Lion (1955 - ผู้กำกับ และ นักเขียน)
Secrets of Life (1956 – ผู้กำกับ และ นักเขียน)
White Wilderness (1958 – ผู้กำกับ และ นักเขียน)
Grand Canyon (1958 – ผู้กำกับ)
Jungle Cat (1960 – ผู้กำกับ และ นักเขียน)
Ten Who Dared (1960 – ผู้ผลิต)
The Legend of Lobo (1962 – ผู้กำกับ, ผู้ผลิต และ นักเขียน)
The Gnome-Mobile (1967 – ผู้ผลิต)
The Best of Walt Disney's True-Life Adventures (1975 – ผู้กำกับ, ผู้ผลิต และ นักเขียน)
แหล่งข้อมูลอื่น

James Algar ที่อินเทอร์เน็ตมูวีเดตาเบส
เครือข่ายพลังประชาธิปไตยแดงสยาม

เครือข่ายพลังประชาธิปไตยแดงสยาม เป็นกลุ่มการเคลื่อนไหวทางการเมืองที่แยกตัวออกจากแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน ก่อตั้งเมื่อ พ.ศ. 2552 มีจุดประสงค์เพื่อต่อต้านอำมาตยาธิปไตย
ประวัติ

หลังจากการรัฐประหารเมื่อวันอังคารที่ 19 กันยายน พ.ศ. 2549 โดยคณะทหารที่มี พลเอกสนธิ บุญยรัตกลินเป็นผู้นำ ในนาม คณะปฏิรูปการปกครอง ในระบอบประชาธิปไตย อันมีพระมหากษัตริย์ทรงเป็นประมุข หรือ คปค  ได้ทำการยึดอำนาจจากรัฐบาลที่มี พ.ต.ท ดร.ทักษิณ ชินวัตร เป็นนายกรัฐมนตรี ได้มีการจัดตั้งคณะร่างรัฐธรรมนูญใหม่ขึ้น และประกาศใช้ในปี 2550 เพื่อบังคับใช้ในประเทศไทย ซึ่งกลุ่มคนบางกลุ่มเห็นว่าเป็นการลดบทบาทของฝ่ายการบริหาร และเพิ่มบทบาทฝ่ายตุลาการในการควบคุมฝ่ายบริหาร อีกทั้งลดบทบาทสมาชิกวุฒิสภาที่มาจากการเลือกตั้งโดยตรงจากประชาชน ให้เป็นการสรรหาจากฝ่ายผู้มีอำนาจ ซึ่งผิดหลักการที่ปรากฏในรัฐธรรมนูญปี 2540
หลังจากนั้นมีการยุบพรรคการเมือง ตัดสิทธิ์คณะกรรมการพรรค และมีการดำเนินคดีกับอดีตนายกรัฐมนตรี ด้วยข้อหาทุจริตจากการซื้อที่ดิน
แกนนำ

จักรภพ เพ็ญแข
สุรชัย ด่านวัฒนานุสรณ์ (แซ่ด่าน)
ชูพงษ์ ถี่ถ้วน
แหล่งข้อมูลอื่น

เว็บไซต์แดงสยาม เก็บถาวร 2010-03-26 ที่ เวย์แบ็กแมชชีน
อำเภอฟากท่า

| อำเภอฟากท่า |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Fak Tha
คำขวัญ: ห้วยเทิบสวยงาม มะขามหวานฉ่ำ ลือนามปู่ตา ทอผ้าลือไกล
แผนที่จังหวัดอุตรดิตถ์ เน้นอำเภอฟากท่า
พิกัด: 17°59′32″N 100°52′43″E﻿ / ﻿17.99222°N 100.87861°E﻿ / 17.99222; 100.87861
ประเทศ:  ไทย
จังหวัด: อุตรดิตถ์
พื้นที่
 • ทั้งหมด: 632.689 ตร.กม. (244.283 ตร.ไมล์)
ประชากร (2564)
 • ทั้งหมด: 14,048 คน
 • ความหนาแน่น: 22.20 คน/ตร.กม. (57.5 คน/ตร.ไมล์)
รหัสไปรษณีย์ : 53160
รหัสภูมิศาสตร์: 5305
ที่ตั้งที่ว่าการ: ที่ว่าการอำเภอฟากท่า ถนนชิดวารี ตำบลฟากท่า อำเภอฟากท่า จังหวัดอุตรดิตถ์ 53160
 ส่วนหนึ่งของสารานุกรมประเทศไทย
ฟากท่า เป็น 1 ใน 9 อำเภอของจังหวัดอุตรดิตถ์
ประวัติ

อำเภอฟากท่า ตั้งขึ้นครั้งแรกเมื่อ พ.ศ. 2480 โดยมีฐานะเป็น กิ่งอำเภอฟากท่า ขึ้นกับอำเภอน้ำปาด ที่ตั้งกิ่งอำเภออยู่ที่หมู่ที่ 2 บ้านนาหน่ำ ตำบลฟากท่า ประชากรส่วนใหญ่อพยพมาจากหลวงพระบาง ภายใต้การนำของพญาปาด ได้มาตั้งถิ่นฐานทำมาหากินอยู่ที่บ้านสองคอน ริมแม่น้ำปาด ต่อมาเมื่อมีผู้คนมากขึ้นก็อพยพต่อลงมาทางใต้ สร้างเมืองใหม่ขึ้นที่ตำบลบ้านฝาย อำเภอน้ำปาด ซึ่งอยู่ริมแม่น้ำเช่นกัน แม่น้ำนี้จึงได้ชื่อว่า "น้ำปาด" ตามชื่อของพญาปาด ส่วนประชากรที่บ้านสองคอน เมื่อมีจำนวนเพิ่มขึ้นก็ขยายข้ามแม่น้ำไปฝั่งตรงข้าม เรียกว่า "ฟากท่า" ซึ่งหมายความว่า คนละฝั่ง
ในปี พ.ศ. 2485 ได้ย้ายที่ตั้งกิ่งอำเภอมาอยู่ที่บ้านวังขวัญ และได้มีพระราชกฤษฎีกายกฐานะขึ้นเป็น อำเภอฟากท่า ตามประกาศกระทรวงมหาดไทยลงวันที่ 12 กรกฎาคม พ.ศ. 2501 โดยให้มีผลตั้งแต่วันที่ 22 กรกฎาคม ปีเดียวกัน ต่อมาในวันที่ 25 พฤศจิกายน พ.ศ. 2528 ที่ว่าการอำเภอฟากท่าหลังเดิม ได้ถูกเพลิงไหม้ จึงได้สร้างที่ว่าการอำเภอฟากท่าหลังใหม่ขึ้นมา เมื่อเดือนกรกฎาคม พ.ศ. 2530 และใช้ปฏิบัติราชการมาจนถึงปัจจุบัน
วันที่ 29 พฤศจิกายน 2480 แยกพื้นที่ตำบลม่วงเจ็ดต้น ตำบลบ้านโคก ตำบลฟากท่า ตำบลสองคอน และตำบลบ้านเสี้ยว อำเภอน้ำปาด มาตั้งเป็น กิ่งอำเภอฟากท่า และให้ขึ้นการปกครองกับอำเภอน้ำปาด
วันที่ 30 กันยายน 2490 ตั้งตำบลสองคอน แยกออกจากตำบลฟากท่า
วันที่ 15 ตุลาคม 2499 จัดตั้งสุขาภิบาลฟากท่า ในท้องที่บางส่วนของตำบลสองคอน และบางส่วนของตำบลฟากท่า
วันที่ 22 กรกฎาคม 2501 ยกฐานะกิ่งอำเภอฟากท่า อำเภอน้ำปาด เป็น อำเภอฟากท่า
วันที่ 28 ธันวาคม 2513 จัดตั้งนิคมสหกรณ์ ในท้องที่อำเภอฟากท่า
วันที่ 7 ธันวาคม 2519 ตั้งที่ทำการไปรษณีย์โทรเลขฟากท่า จังหวัดอุตรดิตถ์
วันที่ 5 กรกฎาคม 2520 แยกพื้นที่ตำบลม่วงเจ็ดต้น และตำบลบ้านโคก อำเภอฟากท่า ไปตั้งเป็น กิ่งอำเภอบ้านโคก และให้ขึ้นการปกครองกับอำเภอฟากท่า
วันที่ 12 ธันวาคม 2529 ตั้งตำบลนาขุม แยกออกจากตำบลบ้านโคก และตั้งตำบลบ่อเบี้ย แยกออกจากตำบลม่วงเจ็ดต้น
วันที่ 12 สิงหาคม 2530 ยกฐานะกิ่งอำเภอบ้านโคก อำเภอฟากท่า เป็น อำเภอบ้านโคก
วันที่ 15 กันยายน 2532 ตั้งตำบลสองห้อง แยกออกจากตำบลบ้านเสี้ยว
วันที่ 25 พฤษภาคม 2542 ยกฐานะสุขาภิบาลฟากท่า เป็นเทศบาลตำบลฟากท่า ด้วยผลของกฎหมาย
ที่ตั้งและอาณาเขต

อำเภอฟากท่าตั้งอยู่ทางทิศตะวันออกเฉียงเหนือ ห่างจากตัวจังหวัดประมาณ 113 กิโลเมตร
ทิศเหนือ ติดต่อกับอำเภอนาหมื่น (จังหวัดน่าน) และอำเภอบ้านโคก
ทิศตะวันออก ติดต่อกับอำเภอบ้านโคก
ทิศใต้   ติดต่อกับอำเภอน้ำปาด
ทิศตะวันตก ติดต่อกับอำเภอน้ำปาด และอำเภอนาหมื่น (จังหวัดน่าน)
การแบ่งเขตการปกครอง > การปกครองส่วนภูมิภาค

อำเภอฟากท่าแบ่งเขตการปกครองออกเป็น 4 ตำบล 31 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | ฟากท่า | Fak Tha | 11 | 4,684 |
| 2. | สองคอน | Song Khon | 9 | 3,212 |
| 3. | บ้านเสี้ยว | Ban Siao | 6 | 3,152 |
| 4. | สองห้อง | Song Hong | 5 | 2,907 |
การแบ่งเขตการปกครอง > การปกครองส่วนท้องถิ่น

ท้องที่อำเภอฟากท่าประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลฟากท่า ครอบคลุมพื้นที่บางส่วนของตำบลฟากท่าและตำบลสองคอน
องค์การบริหารส่วนตำบลฟากท่า ครอบคลุมพื้นที่ตำบลฟากท่า (นอกเขตเทศบาลตำบลฟากท่า)
องค์การบริหารส่วนตำบลสองคอน ครอบคลุมพื้นที่ตำบลสองคอน (นอกเขตเทศบาลตำบลฟากท่า)
องค์การบริหารส่วนตำบลบ้านเสี้ยว ครอบคลุมพื้นที่ตำบลบ้านเสี้ยวทั้งตำบล
องค์การบริหารส่วนตำบลสองห้อง ครอบคลุมพื้นที่ตำบลสองห้องทั้งตำบล
ลักษณะภูมิประเทศ

สภาพพื้นที่โดยทั่วไปเป็นภูเขาสูง สลับกับที่ราบเชิงเขาและที่ราบ โดยมีแนวภูเขาวางตัวในแนวเหนือ-ใต้ ในบริเวณตอนกลางของพื้นที่ มีแหล่งน้ำตามธรรมชาติที่สำคัญหลายแห่ง เช่น แม่น้ำปาด อันเป็นแม่น้ำสายสำคัญไหลผ่านพื้นที่บริเวณตอนกลางในแนวเหนือ-ใต้
อีวานเกเลียน มหาสงครามวันพิพากษา

| --- | --- |
อีวานเกเลียน

新世紀エヴァンゲリオン (Shin Seiki Evangelion)
แนว: เมฉะ, ต่อสู้, ปรัชญา, เทววิทยา, จิตวิทยา
อนิเมะโทรทัศน์
กำกับโดย: ฮิเดอากิ อันโนะ
อำนวยการโดย: โนะริโกะ โคะบะยะชิ   ยุตะกะ ซุงิยะมะ
ดนตรีโดย: ชิโร ซะงิซุ
เครือข่าย:  TXN (ทีวีโตเกียว)
ฉาย:  4 ตุลาคม 2538  –  27 มีนาคม 2539
ตอน: 26 ตอน (รายชื่อตอน)
ภาพยนตร์แอนิเมชั่น
 จุติภาค (มี.ค. 2540)  ปัจฉิมภาค (ก.ค. 2540) 
ซีรีส์ภาพยนตร์แอนิเมชั่น
 รีบิวด์ออฟอีวานเกเลียน Evangelion 1.0 You Are (Not) Alone (2550)  Evangelion 2.0 You Can (Not) Advance (2552)  Evangelion 3.0 You Can (Not) Redo (2555)  Evangelion 3.0+1.0 Thrice Upon a Time (2565) 
อีวานเกเลียน มหาสงครามวันพิพากษา (ญี่ปุ่น: 新世紀エヴァンゲリオン; โรมาจิ:  Shin Seiki Evangelion; ทับศัพท์: ชินเซกิ เอะวานเกริอง)) หรือชื่อภาษาอังกฤษว่า Neon Genesis Evangelion หรืออาจเรียกย่อๆ ว่า อีวานเกเลียน, อีวา, NGE เป็นการ์ตูนอนิเมะชุด สำหรับฉายทางสถานีโทรทัศน์ สร้างโดย สตูดิโอไกแน็กซ์ (Gainax) เขียนบทและกำกับโดย ฮิเดอากิ อันโนะ  และร่วมผลิตโดย ทีวีโตเกียว และ Nihon Ad Systems เริ่มฉายในเดือนตุลาคม พ.ศ. 2538 เป็นการ์ตูนอนิเมะที่ประสบความสำเร็จอย่างสูง ทั้งในด้านความนิยม ด้านการค้า นอกจากนี้ ยังเป็นที่วิพากษ์วิจารณ์และมีอิทธิพลอย่างมากต่อวงการอนิเมะ และสังคมญี่ปุ่นในสมัยนั้น และก่อให้เกิดแฟรนไชส์สินค้า และสื่ออีวานเกเลียนขึ้นมากมาย นอกจากนี้ ยังได้รับรางวัลอนิเมะใหญ่หลายรางวัล จนได้รับการยอมรับในหลายๆ แห่งว่า เป็นหนึ่งในการ์ตูนที่ยิ่งใหญ่ที่สุดตลอดกาล (One of The Greatest Anime of All Time) และถือได้ว่าเป็นเรื่องที่เยี่ยมยอดที่สุดและเป็นเรื่องต้นฉบับที่ทำให้การ์ตูนทั้งหมดหลังจากนั้นเป็นยุคใหม่มากกว่าขึ้นอย่างมาก
อีวานเกเลียน ได้หยิบสัญลักษณ์ทางศาสนาของหลักจูเดโอ-คริสเตียน จากพระธรรมปฐมกาล (Book of Genesis) ในคัมภีร์ของ ศาสนายิว และศาสนาคริสต์ และเรื่องเล่าทางศาสนาต่าง ๆ มาเป็นแนวดำเนินเรื่อง ในตอนท้าย ๆ ได้เน้นไปที่การวิเคราะห์จิตของตัวละครเมื่อสมัยเด็ก  (Psychoanalysis) ว่าทำไมตัวละครหลักของเรื่องจึงมีนิสัยและการกระทำเช่นนั้น ซึ่งได้แสดงว่าตัวละครนั้น ๆ มีปัญหาทางด้านอารมณ์มาแต่เด็ก จนเกิดอาการป่วยทางจิตในที่สุด การเดินเรื่องจะวนเวียนอยู่กับการตั้งคำถามและการตอบซ้ำไปซ้ำมา จนทำให้ตัวละครสับสนว่าสิ่งที่ตัวเองเชื่อมั่นนั้นจริงหรือ ผู้กำกับฮิเดอากิ เคยป่วยเป็นโรคซึมเศร้า ก่อนที่จะเริ่มสร้างเรื่องนี้ เขาได้นำประสบการณ์ตรงของตัวเองในการที่จะเอาชนะโรคซึมเศร้า มาเป็นแนวความคิดของตัวละคร
การออกจำหน่ายสื่อบันทึกและหนังสือ > สื่อบันทึก > การ์ตูนชุดฉายทางโทรทัศน์

ต่อมาในปี พ.ศ. 2552 ได้มีการนำมารีเมก์ทำการบันทึกสื่อจัดจำหน่ายในรูปแบบใหม่ ทั้ง  VCD และ DVD) ภายใต้ลิขสิทธิ์ของ TIGA เช่นเดิม
การออกจำหน่ายสื่อบันทึกและหนังสือ > สื่อบันทึก > ภาพยนตร์

หลังจากที่มีการฉายจบไปแล้วทางโทรทัศน์ได้มีการนำมาทำเป็นภาพยนตร์ต่ออีก 2 ภาค
ภาคต่อสำหรับฉายในโรงภาพยนตร์อีก 3 ตอน และ Remake อีก 4 ตอน ได้แก่
อีวานเกเลียน: จุติภาค (Evangelion: Death and Rebirth) ฉายเมื่อ15มีนาคม1997 ความยาวทั้งสิ้น 115 นาที
อีวานเกเลียน: ปัจฉิมภาค (The End of Evangelion) ฉายเมื่อ19กรกฎาคม1997 ความยาวทั้งสิ้น 87 นาที
10 ปีให้หลังทางต้นสังกัดได้มีโครงการสร้างฉบับหนังโรงใหม่อีกครั้ง โดยมีการสร้างตอนพิเศษอีก 4 ตอน [จัดทำโดยKHARA STUDIOซึ่งแยกตัวออกมาจากGAINAXหลังจากทำภาคNGEเสร็จ]ข้อความตัวเอน
โดยเริ่มฉายไปแล้ว 3 ภาค
Evangelion: 1.0 You Are (Not) Alone เนื้อเรื่องส่วนใหญ่เป็นการปรับปรุงเนื้อหาการฉายทางโทรทัศน์ โดยใช้ตอนที่ 1 ถึงตอนที่ 6  จัดทำโดย Studio Khara และกำกับโดยอันโนะ ฮิเดอากิ ผู้กำกับฉายที่ประเทศญี่ปุ่นเมื่อ 9 กันยายน ค.ศ. 2007 ความยาวทั้งสิ้น 98 นาที และออกฉายในประเทศไทย เมื่อเดือนสิงหาคม ค.ศ. 2008
ต่อมาเมื่อมีการนำมาลงในการจัดจำหน่ายได้มีการปรับปรุงรายละเอียดเป็น เวอร์ชัน 1.01 ก่อนแล้วมีการตัดต่อใหม่ เพิ่มฉากการต่อสู้ใหม่ของตอนที่ 6 ทำมีการเปลี่ยนชื่อไปใช้ Evangelion: 1.11 You Are (Not) Alone
Evangelion: 2.0 You Can (Not) Advance ฉายที่ญี่ปุ่นในวันที่ 27 กรกฎาคม ค.ศ. 2009 เป็นการปรับปรุงเนื้อหาการฉายทางโทรทัศน์อย่างสิ้นเชิง อ้างอิงเพียงบางตอนของเนื้อเรื่องเดิมเท่านั้น และเพิ่มตัวละครใหม่ มากินามิ มาริ ชิลเดรน คนที่ 5 อาจเป็นตัวละครใหม่ที่สร้างความเปลี่ยนแปลงให้กับเนื้อเรื่องด้วย รวมไปถึงคาโอรุ บทบาทของคาโอรุเปลี่ยนไปจากเดิมอย่างมาก รวมไปถึงบทบาทของอาสึกะ ออกฉายในประเทศไทย เมื่อวันที่ 19 มิถุนายน ค.ศ. 2010 ที่โรงภาพยนตร์ลิโด้ ความยาว 94 นาที
Evangelion : 2.22 You Can (Not) Advance ภาคดัดแปลงของ Evangelion: 2.0 You Can (Not) Advance
Evangelion : 3.0 You Can (Not) Redo กำหนดเข้าฉายที่ญี่ปุ่นในวันที่17 เดือนพฤศจิกายน ปี2012
EVANGELION: 3.0+1.01 THRICE UPON A TIME ชื่ออย่างเป็นทางการของญี่ปุ่นคือ シン・エヴァンゲリオン劇場版:||  (Shin Evangelion Gekijou-ban:||  ชิน เอะวานเกริออน เกะคิโจบัง:||)
โดยสัญลักษณ์นี้ที่ใช้เป็นชื่อภาคนี้ก็คือตัว “Repeat” ในโน็ตดนตรี  ยังไม่มีกำหนดฉายที่ชัดเจน
การออกจำหน่ายสื่อบันทึกและหนังสือ > หนังสือ

หนังสือการ์ตูน เขียนโดย โยชิยูกิ ซะดะโมโตะ (Yoshiyuki Sadamoto) ผู้ออกแบบตัวละครในฉบับอนิเมะ
เนื้อเรื่องใช้โครงสร้างและเส้นเวลาแบบเดียวกับฉบับอนิเมะ แต่จะเดินเรื่องด้วยมุมมองของ อิคาริ ชินจิ และเพิ่มเติมเนื้อหา รายละเอียดหลาย ๆ ส่วนเพื่อให้เนื้อเรื่องสมบูรณ์มากขึ้น และอ่านได้เข้าใจง่ายยิ่งขึ้น แปลและตีพิมพ์เป็นภาคภาษาไทยโดยสำนักพิมพ์สยามอินเตอร์คอมิกส์
"EVANGELION CHRONICLE "
หนังสือที่รวบรวมข้อมูลในเรื่องทั้งหมดอย่างละเอียด ทั้งหมด 30 เล่ม โดยเป็นการรวบรวมเนื้อหาที่ละเอียดมาที่สุดและครบถ้วนมากที่สุดอีกด้วย
เกม อีวานเกเลียนได้รับการสร้าง เป็นเกมสำหรับเครื่องเล่นเพลย์สเตชันและพีซี ในชื่อตอนว่า Girlfriend of Steel
และ Evangelion: Jo เกม Action Adventure จาก Bandai Namco กำหนดออกวันที่ 4 มิถุนายน 2552  โดยสร้างจากโครงเรื่องรีแมกส์ในตอน Evangelion: 1.11 You Are (Not) Alone ลงบนเครื่อง playstation 2.0
แรงบันดาลใจ

อีวานเกเลียน ตลอดเรื่องอัดแน่นไปด้วยการอ้างถึงหลักการต่างๆ ทั้งทางชีววิทยา การทหาร ศาสนา และจิตวิทยา ซึ่งเป็นการเดินตามแนวทางของการ์ตูนแอนิเมชันรุ่นพี่อีกหลายเรื่อง ตัวอย่างเช่น เรือรบอวกาศยามาโตะ (ญี่ปุ่น: 宇宙戦艦ヤマト; โรมาจิ: Uchū Senkan Yamato) ฮิเดอากิ อันโน นักเขียนของเรื่อง ได้แรงบันดาลใจหลายอย่างจากซิกมุนด์ ฟรอยด์ (Sigmund Freud) นักจิตวิทยาผู้ยิ่งใหญ่ชาวออสเตรีย ทั้งจากประโยคที่ฟรอยด์เคยพูด ทฤษฎีจิตวิทยาเชิงวิเคราะห์ของฟรอยด์ เช่นเดียวกับ หลักการทางศาสนาและชีววิทยาที่อันโนะมักนำมาใช้เพื่อสื่อความหมายต่างๆ ในการ์ตูนของเขา ด้วยเหตุผลข้างนี้ ทำให้อันโนะมักถูกวิจารณ์ว่าเป็นพวกชอบขโมยความคิด หรือก็แค่งานที่มาจากความคิดของทีมงานเท่านั้น
แรงบันดาลใจ > เทววิทยา

สัญลักษณ์เชิงศาสนาที่ถูกใช้ใน อีวานเกเลียน ส่วนใหญ่นั้น ได้แรงบันดาลใจมาจากจูเดโอ-คริสเตียน หรือความเชื่อในศาสนาคริสต์ที่มารากฐานมาจากศาสนายิว สัญลักษณ์ศาสนาดังกล่าวถูกนำมาจากหลายศาสนา ได้แก่ ศาสนายิว ศาสนาคริสต์ นอซทิสซึม (ลัทธิเหตุผล) และ กับบะลาห์ (Kabbalah: ศาสตร์เร้นลับของชาวยิว)
ทสึรุมะคิ คะสุยะ (ญี่ปุ่น: 鶴巻 和哉; โรมาจิ: Tsurumaki Kazuya) ผู้ช่วยผู้กำกับ กล่าวว่า ในตอนแรก การ์ตูนเรื่องนี้ใช้สัญลักษณ์ทางศาสนาคริสต์แค่เพื่อให้แตกต่างจากการ์ตูนหุ่นยนต์สู้กันเรื่องอื่นๆ และไม่มีความหมายอะไรมากกว่านั้น แต่การใช้สัญลักษณ์นี้โดยผู้ที่ไม่รู้ความหมายก็กลับการเป็นจุดอ่อนได้เหมือนกัน
สัญลักษณ์ทางศาสนาใน  อีวานเกเลียน สามารถตีความเบื้องต้นอย่างง่ายๆ ดังนี้
อาดัม และ อีฟ (เอวา) บอกถึงมนุษย์คู่แรกของโลก ตามพระธรรมปฐมกาล (Book of Genesis) ในคัมภีร์ของศาสนายิว และศาสนาคริสต์ โดยอีฟ เกิดมาจากซี่โครงของอาดัม เช่นเดียวกับในการ์ตูน ที่หุ่นยนต์อีวา (Eva) ทั้งหลาย มีต้นกำเนิดมาจากเทวทูต (Angel) ตนแรก คือ อดัม นั่นเอง
ไม้กางเขน เห็นได้บ่อย โดยเป็นรูปร่างของลำแสงระเบิดโดยเทวทูต (Angel) เหมือนลำแสงจากสรวงสวรรค์
เทวทูต (Angel) อาจจะหมายถึงเทวดาตามคติความเชื่อของศาสนาคริสต์ ตามพันธสัญญาเดิม รวมถึง ทูตสวรรค์ หรือผู้นำสารจากพระเจ้า ตามพันธสัญญาใหม่
เซลมา ลอเกร์เลิฟ

เซลมา ลอเกร์เลิฟ
เซลมา ออตติลีอานา โลวิซา ลอเกร์เลิฟ (Selma Ottiliana Lovisa Lagerlöfไฟล์:Sv-Selma Lagerlöf.ogg) (ค.ศ. 1858 - 1940) เป็นนักเขียนหญิงคนแรกที่ได้รับรางวัลโนเบลทางด้านวรรณกรรม ใน ค.ศ. 1909
เซลมาเกิดทางตอนใต้ของประเทศสวีเดน เธอเป็นครูสอนพิเศษให้แก่คนในละแวกบ้านเล็ก ๆ ของบิดาผู้เป็นทหารปลดเกษียณ เธอสอนหนังสืออยู่สิบปีกระทั่งมีเจ้านายอุปถัมภ์ให้ทำงานเขียนหนังสือได้เต็มตัว นวนิยายเรื่องแรกของเธอคือ Gösta Berlings Saga (The story of Gösta Berling, 1891) มาโด่งดังมีชื่อเมื่อถูกแปลเป็นภาษาอังกฤษในปี ค.ศ. 1893 จริง ๆ แล้วเซลมาเป็นนักเขียนเรื่องสำหรับเด็ก เธอเขียนถึงชีวิตชนบทและดินแดนทางเหนือของสวีเดนได้อย่างโรแมนติกและมีจินตนาการกว้างไกล ดังจะเห็นได้จากผลงานที่สร้างชื่อให้แก่เธอได้มากที่สุด นั่นคือ The Wonderful Adventures of Nils (1906-07) ซึ่งได้รับแรงดลใจบางส่วนมาจากนิทานชีวิตสัตว์ของรัดยาร์ด คิปลิง เรื่องของเด็กชายวัยรุ่นผู้ซุกซนจนต้องกลายเป็นคนตัวเล็ก ขี่ห่านท่องไปในดินแดนต่าง ๆ และได้เรียนรู้ถึงความไม่เห็นแก่ตัว ความเคารพต่อธรรมชาติ ตลอดจนภูมิศาสตร์และข้อกำหนดของสังคมต่าง ๆ
The story of a story เรื่องนี้เป็นอัตชีวประวัติของเธอเอง ตอนที่เธอเริ่มเขียนนวนิยายเรื่องแรก เซลมาส่งต้นฉบับสองสามบทแรกไปร่วมประกวดกับนิตยสารแห่งหนึ่งที่จัดขึ้น เธอได้รับรางวัลชนะเลิศ และได้ทำสัญญาว่า เมื่อเขียนหนังสือจบทั้งเล่มก็จะได้รับตีพิมพ์ โดยระหว่างนั้นได้รับเงินจุนเจือจากบารอนเนส โซฟี อัดแลร์สปาร์เร ผู้เป็นสหาย
เซลมาเสียชีวิตในช่วงเริ่มต้นของสงครามโลกครั้งที่สอง โดยก่อนหน้านั้นเธอได้ช่วยเหลือปัญญาชนและศิลปินชาวเยอรมันหลายคนให้รอดพ้นจากการถูกนาซีสังหาร เซลมาไม่ได้สมรสและไม่มีบุตรสืบสกุล